Kristiina Elstelä

Anna Kristiina Elstelä (10. tammikuuta 1943 Helsinki – 26. kesäkuuta 2016 Helsinki) oli suomalainen teatteri- ja elokuvanäyttelijä. Elstelä esiintyi myös monissa televisiosarjoissa, kuten ÄWPK – Älywapaa palokunta, Kaverille ei jätetä ja Helppo elämä. Elstelä tunnetaan myös kabaree- ja musikaalilaulajana. Elstelä oli teatterisukua: hänen isänsä oli ohjaaja-näyttelijä Ossi Elstelä ja äitinsä näyttelijä Irja Elstelä. Myös hänen sisarensa Riitta Elstelä on näyttelijä, ja hänen veljensä ohjaaja Esko Elstelä esiintyi parissa elokuvassa. Elstelä oli naimisissa kahdesti (Leo Kalsto sekä Jotaarkka Pennanen 1979–1995), joista hänelle syntyivät lapset Hanna Kalsto ja Kasimir Pennanen. Kasimir kuoli 25-vuotiaana vuonna 2006 jäätyään junan alle. Kristiina Elstelä aloitti uransa isänsä Ossi Elstelän perustamassa ja johtamassa revyyteatterissa Punaisessa Myllyssä näyttelijänä ja tanssijana 1961–1963. Hänen uransa jatkui eri teattereissa. Ensimmäinen pieni elokuvarooli oli mannekiinina Taape Tähtenä -elokuvassa 1962. Keväällä 2006 Elstelä oli yksi tanssivista julkkiksista MTV3:n ohjelmassa Tanssii tähtien kanssa, jossa hän sijoittui parinsa Marko Keräsen kanssa toiseksi. Elstelä kuoli 73-vuotiaana sunnuntaina 26. kesäkuuta 2016 pitkän sairauden jälkeen. == Filmografia == === Elokuvat === * Pekka & Pätkä ja tuplajättipotti (1985) * Viimeinen keikka (tv-elokuva, 1985) * Pekka Puupää poliisina (1986) * Onks Viljoo näkynyt (1988) * Kolme yötä (1989) * Rampe & Naukkis – kaikkien aikojen superpari (1990) * Pilkkuja ja pikkuhousuja (1992) * Pekko ja muukalainen (1996) * Kummeli Kultakuume (1997) * Kymmenen riivinrautaa (2002) * Uuno Turhapuro – This Is My Life (2004) * Suden arvoitus (2006) * Ganes (2007) * Sooloilua (2007) * Myrsky (2008) * Roskisprinssi (2011) * Kekkonen tulee! (2013) * Onneli ja Anneli (2014) === Televisio === * ÄWPK – Älywapaa palokunta (1984–1985) * Pekka ja Pätkä (1986) * Satumainen onni (1987) * Siivotaan, siivotaan (1991–1992) * Takaisin kotiin (1995) * Uuno Turhapuro (1996) * Akkaa päälle (1996) * Ilman kavaluutta (1996) * Ota ja omista (1997) * Kun taivas repeää (1997) * Pappia kyydissä (1998) * Tuliportaat (1998) * Team Ahma (1998) * Kaverille ei jätetä (1999–2003) * Tunteen palo (1999–2000) * Taivas sinivalkoinen (2001) * Sydän kierroksella (2006) * Kolme suudelmaa (tv- elokuva, 2006) * Tanssii tähtien kanssa (2006) * Taivaan tulet (2010) * Helppo elämä (2010) * Tauno Tukevan sota (2010) * Punainen nauha (tv-elokuva, 2012) === Ääninäyttelijänä === == Teatteri == === Näyttelijänä === * Colombine pienoismusikaalissa Oli kevät * Eliza musikaalissa My Fair Lady * Lillian Holiday Brechtin ja Weillin Happy Endissä * Donna Rosita Lorcan näytelmässä Donna Rosita ja kukkien kieli * Kyllikki Jussi Kylätaskun näytelmässä Runar ja Kyllikki * Homsantuu Minna Canthin näytelmässä Työmiehen vaimo * Édith Piaf näytelmässä Piaf – Pikkuvarpunen * Niskavuoren nuoren emännän nimirooli * Faidran nimirooli * Helsingin Kaupunginteatteri ** musikaaleissa Cats, Oopperan kummitus, Les Miserables, Cabaret ja Tuhkimo ** puheteatteri: Bernarda Alban talo, Platonov, Kissaleikki, Voiton päivä ja nimirooli näytelmässä Äiti Peloton ** Éric-Emmanuel Schmittin monologin Oscar ja Mamma Roosa kaksoisrooli (Mamma Roosa ja pienenä syöpään kuolleena poikana Oscarina) * Leskirouva Ilpo Tiihosen musikaalissa Kaipaus, Teatteri Vantaa 2006 * Komediateatteri Arenan revyyssä ”Lumikki ja Älykääpiöt” syksyllä 2007 === Teatterikiinnitykset === * Kouluteatterin kiertueilla (1963–1964) * Rauman Kaupunginteatteri (1965–1967) * Porin Teatteri (1967–1971) * Oulun kaupunginteatteri (1971–1975) * Kuopion kaupunginteatteri (1975–1979) * Turun Kaupunginteatteri (1979–1985) * Helsingin Kaupunginteatteri (1985-2007) == Palkinnot == * Thalia (1982) * Perussa Valparaíson teatterikriitikoiden kunniamaininta parhaasta näyttelijätyöstä (Gabriela Mistral) (1996) * Pro Finlandia (1998) * Ida Aalberg -näyttelijäpalkinto urasta (2005) * Vuoden positiivisin helsinkiläinen (2006) * Parhaan naissivuosan Jussi elokuvassa Sooloilua (2007) ==Lähteet== == Aiheesta muualla == * * * Iltalehden Julkkislista: Kristiina Elstelä Luokka:Suomalaiset näyttelijät Luokka:Pro Finlandia -palkitut Luokka:Jussi-palkinnon saajat Luokka:Vuonna 1943 syntyneet Luokka:Vuonna 2016 kuolleet